JohanHeinsen/ENO huggingface dataset:
Aarhuus Stifts-Tidende, 1829-06-11
De i Stervboet efter Enkefrue Helene Christine Wesenberg og forhen afd. Mand, Kammerraad og Stifts-Landinspecteur Ludewig Wesenberg tilhørende faste Eiendomme under denne Jurisdiction, nemlig: a) Riis Mølle, tæt ved Randers, med Bygninger og Jorder, af Hartkorn 4 Tdr. 6 Skpr. 1 Fkr. fri Hovedgaardstaxt. b) En Parcel af Bjellerup Ladegaard med Hartkorn 1 Skp., ufri Hovedgaardstaxt, og c) Halvdelen af en Englod, Hestehaugen kaldet, med Hartkorn 2 Skpr. 2 Fkr. som i sin Tid har henhørt til Christen Christensens forrige Gaard i Tierbye, bliver opbuden til Salg ved een Auction, som afholdes i Riis Mølle, Mandagen den 6te Juli d. A., Kl. 10, Formiddag. Hvilket herved bekjendtgjøres til Lysthavendes behagelige Efterretning. Nørhal, Støvring, Galthen Herreders Contoir, den 2den Juni 1829. Wesenberg. Da det ved Auctionen den 29de f. M. paa den Dødsboet efter Uhrmager Johannes Vendelboe tilhørende Kjersgaard Mølle og 2de Parceller af Hartkorn Jordskyld 4 Skpr. 2 Fkr. og Mølleskyld 1 Td. 4 Skpr. 3 Fkr. med Konge- og Kirke-Korn- og Qvæg tienderne af foranførte Jordskylds Hartkorn i Balle Sogn, gjorte høieste Bud, er bleven forkastet, saa bliver fornævnte Eiendomme stillet til Bortsalg ved en nye Auction, som afholdes i Kjersgaards Mølle Torsdagen den 18de d. M. om Formiddagen Kl. 10, iblandt andre paa de Vilkaar: at Kjøbesummen betales i Snapstingsterminen 1830, og at høieste Bud strax vil vorde enten antaget eller forkastet. Lysgaard og Hids Herreders Contoir paa Dalsgaard, den 5te Juni 1829.
Aarhuus Stifts-Tidende, 1829-06-11
J Hr. Overauditeur, Herredsfoged Holms Fraværelse, Hammershøi, const.
Aarhuus Stifts-Tidende, 1829-06-11
Torsdagen den 18de d. M. om Eftermiddagen Kl. 11. og følgende Dag bliver ved Auction i Kjersgaards Mølle bortsolgt, det Dødsboet efter Uhrmager Johannes Wendelboe tilhørende Løsøre, bestaaende af: Sengeklæder og Sengesteder, Kister, Skabe, Borde, Stole, Mande Gangklæder, Kjøkkentøi, Brygger, og Bagerredskaber, Vogne, Plouge, Harver, Heste, Køer, Faar, Sviin, noget forarbeidet Sølv og Guld, og andet mere. Lysgaard og Hios Herreders Contoir paa Dalsgaard, den 5te Juni 1829.
Aarhuus Stifts-Tidende, 1829-06-11
Auction over ægte spanske Faar. Løverdagen den 20de Juni næstk. om Formiddagen Kl. 10, agtes afholdt Auction paa Kjeldgaard i Salling over 100 a 200 Stkr. ægte spanske Faar, bestaaende af: et Aars Gimmere; Vædere, 1,2 a 3 Aar; Beder ligesaa, 1, 2 a 3 Aar gamle, som kan kjøbes, og blive græssede til Michaeli næstk. Faarene blive ikke klippede inden Auctionen, for at Liebhaverne kan bedømme Uldens Fiinhed; de kan faaes med eller uden Uld, naar det bliver tilkjendegivet ved Tilslaget.
Aarhuus Stifts-Tidende, 1829-06-11
Hr. Klædefabrikant Bruun paa Bruunshaab har i flere Aar faaet min Uld, og han har meddeelt mig Attest, som jeg har indsendt til Landhuusholdnings-Se skabet, hvori han har bevidnet, at den Uld, han har faaet af min Flok, er med den bedste af Skæfferierne i Jylland; derfor tør jeg anbefale mine Vare paa det bedste. Kreaturene ere i god Tilstand, og den sørgelig, Dødelighed, som i Aar har truffet saa Manges Faar, har ikke ramt min Flok. Kjeldgaard i Salling, den 10de Mai 1829. Nyssum.
Aarhuus Stifts-Tidende, 1829-06-11
Ved Proclama, der et læst inden Horsens Byetingsret og vil blive læst ved den Kongelige Landsoverret i Wiborg, ere Creditorerne i Boet efter den her i Byen, afg. Enke Gjertrud Pedersdatter og hendes tidligere afdøde Mand Tømmermand Mads Frederichsen, med 12 Ugers Varsel indkaldte til, for undertegnede Skifteforvalter at anmelde og at bevise deres lovlige Fordringer, hvilket endvidere herved bekjendtgjøres. Skifteretten i Horsens, den 6te Juni 1829. Ræder.
Aarhuus Stifts-Tidende, 1829-06-11
Alle og Enhver, som maatte have Noget at fordre i Stervboet efter Enkefrue Helene Christine Wesenberg, fød Petersen, og forhen afdøde Mand, Kammerraad og Stifts-Landinspecteur Luden wig Daniel Wesenberg af Riis Mølle ved Randers, indkaldes herved med 12 Ugers Varsel, at anmelde og beviisliggjøre saadant deres Krav for mig som Skifteforvalter i Boet. Fremdeles indkaldes med Aar og Dags Varsel til at møde eller møde lade ved Boets Behandling Arveladerindens Broder Jochum Petersen, hvis Opholdssted ikke vides. Skiftesamlinger afholdes Mandagen den 6te Juli, Kl. 8 Formiddag i Riis Mølle, samt Fredagen den 7de August og Tirsdagen den 29de Septbr. d. A., hver af sidstnævnte Dage Kl. 10, her paa Contoiret. Nørhald, Støvring og Galthen Herreders Contoir paa Dronningborg Mølle ved Randers, den 2den Juni 1829. Wesenberg.
Aarhuus Stifts-Tidende, 1829-06-11
At jeg Undertegnede har etableret mig som Kleinsmedmester, og anbefaler mig til dem som maatte behøve mit Arbeide, med reel, hurtig og billig Udførelse af samme, bekjendtgjøres herved ærbødigst. Min Bopæl er i Hr. Caspellers forrige Sted paa Svine torvet. Niels Christiansen Schmidt. Eier, Seizer og Fachinger Vand af sidste Fyldning er arriveret og sælges til billige Priser paa Svane-Apotheket hos Køster. Stærkeste Spiritus Vini, Politur, hvid og sortLakfernis m. m. bekommes til billige Priser hos Køster.
Aarhuus Stifts-Tidende, 1829-06-11
En Seilbaad ønskes tilkjøbs. Adressekontoiret anviser Kjøberen.
Aarhuus Stifts-Tidende, 1829-06-11
En skikkelig Dreng der tegner og skriver godt, kan strax faae Plads i Farveriet paa Vestergade. Sammesteds er en beqvem Leilighed til Leie til førstkommende Michaeli, helst for en Embedsmand eller stille Familie.
Aarhuus Stifts-Tidende, 1829-06-11
De Værelser som Madame Karlos har til Leie i min Gaard, beliggende imellem det store og lille Torv, ere til førstk. Michaeli Flyttetid at faae til Leie. Jordan. All Omkomme, eller: Blomsternes Betydning.
Aarhuus Stifts-Tidende, 1829-06-11
Tredie, forøgede Udgave, ved A. F. Elmquist, har i disse Dage forladt Pressen, og faaes, nitid indheftet, for 2 Mk. hos Boghandlerne Jessen og Warberg i Aarhuus, Cramer i Randers og Lund i Horsens.
Aarhuus Stifts-Tidende, 1829-06-12
Nyheder fra Ad Krigsbegivenheder i Tyrkiet. Den 5te Juni fik Udenrigsdepartementet i London en officiel Depesch, fra Lord Cowley i Wien om et Nederlag som Russerne have lidt ved Cernavodi. Fra Bucharest, meldes atter, at det russiske Korps som var rykket mod Silistria, er blev trængt tilbage til Hirsowa. Russernes Tab angives for betydeligt, især skulle Mange være blevne fangne, ifølge russiske Officerers eget Udsag2000 Mand, de skulle derimod have bemægtiget sig en meget betydelig Transport af Korn og Slagteqvæg, der var bestemt til Silistria. Jfølge den russiske Regjering Ordre bliver der i Wallakiet oprettet en Armee af Jndfødte paa 10,000 Mand. Overgangen over Donauen, fortsættes paa 3 Steder: Saturoff, Hirsowa og Kale rasch, uafbrudt; over 120,000 Md. vare allerede komne over. Alle russiske Husarer have ombyttet deres Karabiner med Landser, som mere passende mod Tyrkevaaben. Schuma synes uindtagelig, da man har 11 Forskandsninger at vinde, inden man kommer til den egentlige Fæstning. J Belgrad meente man, at det nu snart vil komme til et afgjørende Slag mellem Silistria og Schuma, da begge de fjendtlige Hære staae kampberedte ligeoverfor hinanden.
Aarhuus Stifts-Tidende, 1829-06-12
Persien og Rusland. Der forsikkres nu, at Keiser Nicolaus skal, uagtet de Depescher han har faae fra Persien ere af det tvetydigste Jndhold, haveerklæret sig tilfreds med den Satisfaction som Hoffet i Ceheran har lovet ham. Hvis det bekræftes, saa kan den russiske Armee i Asien uhindret fortsætte sine seierrige Operationer mod Tyrkerne. Archipelaget. Den almindelige Røring af de deeltagende Parter synes nu snart at bebude det vigte Spørgsmaals Opløsning: enten det vil lykkes at billægge Krigen mellem Rusland og Porten, eller Krigsluen skal udbrede sig til flere Sider. Ei allene tale Petersborger Breve om levende Underhandlinger imellem den engelske Ambassadeur Lord Hertesbury og Grev v. Nessel, rode, hvori den Første har forlangt Ophævelsen af Dardanellernes Blokade, som uforenelig med heele Europas Handel paa Levanten og Græker-Traktaterne, hvorpaa var svaret, at endskjøndt Krigen imellem Rusland og Porten gjorde samme nødvendig, ønskede Keiseren intet mere, end at understøtte Engellands og Frankriges Bestræbelser for Freden, saavidt det kunde bestaae med hans Riges Ære og Jnteresse." Men under 13de Mai har Senatet paa Corfu udstædt en Proclamation, hvorefter den brittiske Regjering ingen Blokade vil erkjende fra græsk Side imod Havne og Ryster af Grækenland, som ikke høre til Moreas og de excladiske Øers Gebeet, og som en Følge heraf skal Hs. Majestæts Søemagt forhindre, at ingen virkelig eller foregiven Blokade af Albaniens eller Rumeliens Kyster afbryder eller skader de brittiske eller joniske Undersaatteres Handel med hine Lande. Engelske Skibe vare strax afsendte til alle Kanter med Underretning om denne Beslutning.
Aarhuus Stifts-Tidende, 1829-06-12
Portugal. Her bliver Alt ved det Gamle, og man venter atter nye Henrettelser i Lissabon, hvor 17 Offcerer (blandt hvilke endog nævnes General Claudin- og Grev Subserra) ere dømte til Galgen. Af de 12 Dødsdømte i Porto bleve 2 pardonnerede, imod at forvises til Angola. Den henrettede Dr. Fonsecas hele Brøde bestod i, at han havde medbragt et Brev fra General Valde; paa Madeira til Juntaen, efterat denne var styrtet. Neppe havde man i Lissabon læst om disse Henrettelser, før et Skib indtraf fra Porto med 77 Fængslede, som beskyldes for den utilgivelige Forbrydelse: at have grædt under Executionen. Pater Macedo, D. Miguels Hofpræst, skal have tilraadt sin Herre at gjøre kort Proces med de Konstitutionelle, som han kalder Frimurere, Kjæltringer &c. og hænge dem alle tilhobe op ved Benene. Jnfantinden Jsabella holdes endnu strængt indespærret, da hverken Moderen eller Broderen have kunnet faae hende til at gaae i Kloster. D. Miguel lader sig aldrig see uden med en meget stærk Escorte, og der er tredobbelt Vagt udenfor hans Slot, som vel ogsaa kan behøves, thi Gjæringen skal være saa frygtelig, at den behøver kun et ringe Stød for at bryde løs. D. Miguels Tilbud, at han nu vil ægte sin Niece, kommer nok for sildigt, thi fra London meldes om en Forlovelse mellem hende og den franske Naarige Hertug af Chartres, som dandsede saameget med hende paa det sidste Hofbal. Desuden troede man ikke, at den gjæve Keiser Pedro vilde samtykke i at lægge sit uskyldige Barn i Molochs gloende Arme.
Aarhuus Stifts-Tidende, 1829-06-12
Spanien. Dronningens Liig blev i Stilhed bisat i Escurial den 21de Mai. Den Høisalige havde havt en frygtelig lang og haard Dødskamp. Hun skal have paadraget sig sin Sygdom ved forleden at have bivaanet Gudstjenesten barfodet. - J Nærheden af den franske Grændse vil man atter have opdaget en Sammensværgelse mod Kong Ferdinands Regjering. - Den brittiske Gesandt i Madrid skal have tilstillet det spanske Hof nogle meget drøie Noter angaaende dets Forbindelse med D. Miguel, ja der paastaaes endog, han har forlangt sit Reisepas, hvorover den spanske Regjering skal være at i stor Forlegenhed. Saameget er vist, at det brittiske Vaaben, der sad over Gesandtens Dør, er taget ned derfra.
Aarhuus Stifts-Tidende, 1829-06-12
Engelland. Engellænderne ere meget forbittrede, over, at den russiske Blokadeflaade, efter at have undersøgt et fra Liverpool til Constantinopel bestemt Skib og fundet dets Papirer rigtige, har ladet opbrække Kister med Manufacturvarer, skjære Baller op og gjennemsøge Jndholdet. To Linieskibe og 3 Fregatter ere afgaaede som Forstærkning til Admiral Malcolms Flaade. Den 8de Mai var der gandske uventet kommet et engelsk Krigsskib ind til Messina med en Skrivelse fra Admiral Malcolm til den brittiske Consul, at han med den allermulig. ste Jil skulde lade gaae befaling til alle de i de øvrige fici lianske Havne værende brittiske Skibschefer, at de uopholdeligen maatte begive sig til ham paa Høiden af Syrakus. - Silkevæverne have atter gjort Spectakler i London; 5 Politiebetjente bleve haardtsaarede i denne Affaire. - Tre Fodregimenter af Gibraltars Gaarnison have faaet Ordre: at holde sig parate til actio Tjeneste. Nogle troe dem bestemte til Lissabon, Andre til de joniske Øer.
Aarhuus Stifts-Tidende, 1829-06-12
Norge. Da Stiftamtmanden i Christiania havde erklæret sig inhabil til at afgive Erklæring i Anledning af en Ansøgning fra Borgerrepræsentanterne om en Undersøgelse af de civile og militaire Autoriteters Forhold den 17de Mai, saa er Statsraad Voigt bleven konstitueret til som Overøvrighed at udføre alle de Stiftamtmanden i denne Sag paaliggende Forretninger. De norske Blade vrimle endnu med Bitterheder og satiriske Udfald. J alle Norges øvrige Stiftstæder er den 17de Mai løbet roligt af. J Bergen flaggede ikke engang Skibene, som de dog ellers pleie om Helligdagene. Blandinger. Det russiske Keiserpar har overrasket Kongen af Preussen ved den 6te Juni om Aftenen at indtræffe gandske uventede til Berlin.
Aarhuus Stifts-Tidende, 1829-06-12
Ved en stor Mønstring udenfor London sidstl. 28de Maj til Ære for Hertugerne af Orleans og Chartres blev Hertugen af Wellington kastet af Hesten, men tog ingen Skade.
Aarhuus Stifts-Tidende, 1829-06-12
Navarinohelten Codrington har afslaaet en Pension af 800 Pd. St. som Ministeriet har tilbudt ham. En tyrkisk Koureer fra Constantinopel er forulykket paa Marmarasøen tilligemed en Foustage hvori 600,000 Piastre.
Aarhuus Stifts-Tidende, 1829-06-12
Den russiske General Gyllenschmidt er bleven saaret af en Kugle i sin venstre Skulder.
Aarhuus Stifts-Tidende, 1829-06-12
Den russiske Blokadeslaade bestaaer af 6 Linieskibe og 10 Fregatter.
Aarhuus Stifts-Tidende, 1829-06-12
Fra Odessa meldes under 15de Mai at der i de sidste 3 Uger vare komne usædvanlig mange Syge fra den active Armee.
Aarhuus Stifts-Tidende, 1829-06-12
Den nylig afdøde Dronning af Spanien har legeret 20,000 Piastre til Sjælemesser for sig. Hendes Hjerte bliver, ifølge hendes Ønske, bragt til hendes uforglemmelige Sachsen, hvorom hun phantaserede uafladeligt.
Aarhuus Stifts-Tidende, 1829-06-12
J Omegnen af Rom har man nylig fornummet nogle Jordskjælv.
Aarhuus Stifts-Tidende, 1829-06-12
Keiseren af Østerrig har givet et Grenadeerregiment Navn af: "Prinds Wasa.
Aarhuus Stifts-Tidende, 1829-06-12
Paa de Marker i Schlesien, som i Foraaret bleve oversvømmede, vise sig nu Blodigler i utallig Mængde.
Aarhuus Stifts-Tidende, 1829-06-12
Fædrelandet. Khvn. den 9de Junii. Jgaar Eftermiddags aflagde Hs. Maj. Dronningen et Besøg paa Sorgenfrie hos Hs. K. H. Prindsesse Caroline Amalia. - Hr. Venetien, den franske Hercules kaldet, er kommen hertil, og viste igaar, paa Theatret paa Nørrebroe, med overordentlig bifald, sin udmærkede Færdighed.
Aarhuus Stifts-Tidende, 1829-06-12
Vor berømte Landsmand, Architecten Hr. B. Schlick, er af Kongen af Frankrig bleven hædret med Æreslegions-Ordenen.
Aarhuus Stifts-Tidende, 1829-06-12
J forrige Uge tildrog sig her, hos en anseet Familie, følgende sørgelige Hændelse. I Herrens Fravæm. relse kom Stuepigen til Tjenerens Værelse for at give ham en Ordre fra Herskabet. Tjeneren, som i nogen Afstand hører Pigen komme, faaer det ulykkelige Jndfald, at ville forskrække hende, og tager derfor et paa Vægger hængende uladt Gevær, og sætter i Laasen en Knaldperle, hvorpaa han trækker Laasen af mod den lukkede Dør. Ubemærket af Tjeneren havde Ladestokken siddet i Geværet, og denne farer, gjennem Døren og beskadiger Pigen i den Grad, at hun efter nogle Timers skrækkelige Lidelser maatte opgive Aanden. Den ulykkelige Tjener, der saavel som Pigen var meget afholdte, er næsten gaaet fra Forstanden.
Aarhuus Stifts-Tidende, 1829-06-12
Over den mosaiske Menigheds nylig hertil ankomne Præst, Hr. Dr. Wolff, forhen Overrabiner i Giesen, læser man fra Darmstadt, hvor han sidst var Lærer, en overmaade smigrende Lovtale. Da han tog Afsked fra Menigheden, saae man mange Taarer flyde, og der gaves ham en stor Sølvpokal til Amindelse.
Aarhuus Stifts-Tidende, 1829-06-12
Dr. Wolff tager sig med største Jver af et i en altfor lang Tid med Lunkenhed behandlet Anliggende: en Jødekirkes Opførselse. Til dette Foretagende udfordres en betydelig Capital, som Repræsentanterne ikke see sig istand til at udrede. W. har derfor paataget sig, ved privat Godgiørenhed om mueligt at komme til Maalet, og har ved at forestille de meest Formuende af Menigheden Sagen, i nogle Dage tilveiebragt omtrent 12,000 Rbd. skienkede som frivillig Gave. Nogle have givet 1000, andre 5, 4 og 300 Rbd., Alt efter som Gjenstanden synes de Ydende af Vigtighed. Naar denne Summa er steget til 20,000 Rbd. (som forhaabes vil ske endnu i denne Maaned) skal Arbeidet begynde. Endeeaf Udgifterne er det tilladt Menigheden at bestride af de samme tilhørende Legatter, mod at give fuld Sikkerhed, for disse og svare lovlig Rente af dem. Efter Forlydende vil Arbeidet medtage circa 70,000 Rbd.
Aarhuus Stifts-Tidende, 1829-06-12
Rendsborg, den 7de Junii. Jfølge sikkre Efterretninger ville D. KK. H H. Kronprindsesse Caroline og Prindsesse Wilhelmine beære vor Stad med Deres høie Nærværelse den 17de Juni, paa hvilken Dag Linie-Maneuren skal finde Sted. (Apenr. A.)
Aarhuus Stifts-Tidende, 1829-06-12
Kjøbenhavns Børs=Cours d. 9de Juni 1829. Hamb 2 M. a vista 207. Species 210. 12 Rbmk. 9 1/2 s. Norske Speciessedler 152 1/2 a 152 1/2 Rbd. Sedler. 4 pCt. Kgl. Obl. 1. R. 88 1/2 i Sedler, dito 85 1/2 i Banco. National=Bank-Obl. (1 Fbr. 1820) 102 1/2 r. S. a 107. i Sedler.
Aarhuus Stifts-Tidende, 1829-06-12
Ved den 1180 Trækning i Altona udkom følgende Nummere: 50. 41 7. 48. 58.
Aarhuus Stifts-Tidende, 1829-06-12
Aarhuus. Fem engelske Brigger og en dito Slup ere seilede herfra med Kornladninger.
Aarhuus Stifts-Tidende, 1829-06-12
J Formiddags mønstrede Hs. K. H. Prinds Frederik Ferdinands Regiment lette Dragoner for den kommanderende General i Nørre-Jylland.
Aarhuus Stifts-Tidende, 1829-06-12
Paa Søndag prædiker i Domkirken til Høimesse: Hr. Pastor Brygmann. Til Aftensang Hr. Student Birch, Reisende med Dampskibet Dania den 11te Junii. Fra Fredericia til Kjøbenhavn; Jomfrue Hansen, Mad. Gylding med Datter og Pige, Pastor Strarup, Jfr. Bruun, Landmand Beier, Frue Høst, med 2 Børn og Pige. Fra Strib til Kjøbenhavn: Bogholder Studsgaard, Brændeviinsbrænder Roed, Pastor Olesen med Kone. Fra Strib til Aarhuus: Jfr. S. Hillerup, Jfr. Heiberg, Marie Lange. Fra Aarhuus til Kjøbenhavn: Frue Meulengracht, Mad. Schmidt, Kjøbmand J. J. Schmidt, Major Holstein=Rathlou med Tiener, Kjøbmand Brendstrup, Mad. Hvid og Datter, Kammerherre v. Arenstorff med Tiener, Frue Leth med Pige, Pastor Schmidt, Proprietair Petersen, Brændeviinsbrænder Nielsen, C. Qvistgaard, Jfr. Lassen, Mad. Barfoed, Landmaaler Flensborg, Gaardmand N. Jacobsen, Conditorsv. Jungklaus, Muursv. Langdals Kone, Jfr. Wittusen, Fuldmægtig Gether, Major v. Oppen, Cand. chirurg. v. Scholten.
Aarhuus Stifts-Tidende, 1829-06-12
Reisende fra Aarhuus til Calundborg; Pastor Jürgensen med Kone, Jfr. Koch, Mad. D. Jørgensen, Pastor Nyeboe med Datter, Mad. Gross med Datter, Farver Nielsen med Kone, Pastor Rafn med Familie.
Aarhuus Stifts-Tidende, 1829-06-12
Bekjendtgjørelser. Da Birkedommer Rasmussen, formedelst andre ham paaliggende Forretninger, har fundet sig foranlediget til at frasige sig den ham hidindtil overdragne Oppebørsel, paa Stiftsøvrighedens Vegne, af Aarhuus Stifts offentlige Midlers Capitaler og Renter, saa anmodes herved alle og enhver Vedkommende som i d. A. Juni Termin have Capitaler, Capital Afdrag og Renter eller deslige at erlægge til Undertegnede, enten at tilstille os samme med Posten portofrie eller og dermed at møde eller møde lade i Aarhuus Bispegaard hver Onsdag Eftermiddag fra Kl. 3 til 6, i indeværende Maaned. Aarhuus, den 11te Juni 1829. Rosenørn. A. Birch.
Aarhuus Stifts-Tidende, 1829-06-12
Ved den til 22de hujus publicerede Auction over adskillige uvisse Gjelds Fordringer, tilhørende Stervboerne efter Kammerraad og Amtsforvalter Lund og Proprietair Herschend bliver endvidere bortsolgt et førstnævnte Boe tilhørende consignabelt Bankfonds Beviis, lydende paa 90 Rigsdaler Species. Hvilket herved kundgjøres til Lysthavendes Efterretning. Skanderborg, den 5te Juni 1829. Blichfeldt.
Aarhuus Stifts-Tidende, 1829-06-12
Efter Vedkommendes Begjæring foretages Auction, over det Aarhuus Bye og Amt tilhørende Sted No. 257. paa Rosensgade her i Byen, saaledes: 1ste Gang, Mandagen den 15de Juni 1829, 2den dito, Fredagen den 19de dito, 3die dito, Mandagen den 22de dito, hver Dags Formiddag Kl. 10 paa Raadstuen. Eiendommen bestaar af: 9 Fag 2 Etage Huus til Gaden, 5 Fag 1 Etage Baghuus, med Gaardsrum og Pompevand. Conditionerne ere til Eftersyn hos Undertegnede. Aarhuus, den 5te Juni 1829. Fleischer.
Aarhuus Stifts-Tidende, 1829-06-12
Jfølge vedtagen Bestemmelse paa Skiftet efter afg. Væver Søren Michelsen Bierregaard, foretages 4de Auction, over det Boet efter bemeldte Afdøde tilhørende Sted No. 28 i Nyegade: Tirsdagen den 16de Juni førstk., Form. Kl. 10. Hvilket herved bekjendtgjøres. Aarhuus, den 5te Juni 1829. Flelscher.
Aarhuus Stifts-Tidende, 1829-06-12
Efter Skifterettens Foranstaltning, vorder den, Stervboet efter afgangne Sognefoged Jens Pedersen og Hustrue Johanne Andersdatter, tilhørende Gaard i Wibye Bye, Ning Herred, stillet til 3de Auctioner, saaledes: Mandagen den 22de Juni førstk., Torsdagen den 25de dito, og Mandagen den 29de dito. De 2de første Auctioner holdes paa disse Herreders Contoir i Aarhuus, hver Dags Formiddag Kl. 9, og den 3die Auction i Gaarden, som attraaes solgt, bemeldte 29de Juni Formiddag Kl. 9. Eiendommen, hvis Hartk. er Ager og Eng 5 Tdr. 3 Skpr. og Skovskyld, 1 Fdkr. 2/5 Alb., som er beliggende en halv Miil fra Aarhuus, sælges med den i sammes bekjendte gode Jorden nedlagte Sæd, der bestaar af: 6 a 7 Tdr. Rug, 12 Tdr. Havre, 14 a 15 Tdr. Byg, 2 Tdr. Ærter, 4 Skpr. Vikker, 2 Skpr. Boghvede og 4 Skpr. Hørfrøe, og vil kunne tiltrædes af Kjøberen, saasnart Budet er approberet. Naar Gaarden ved 3die Auction er solgt, forauctioneres Besætningen og Avlsredskaberne: Heste, Køer, Faar, Vogne, Plouge, Harver, &c., saa og Stervboets øvrige Eiendele af Ind- og Udboe, Sengeklæder, Gangklæder og Linned, med videre. Hads & Ning Herredscontoir, d. 11 Juni 1829. Lanng.
Aarhuus Stifts-Tidende, 1829-06-12
Farverie paa Studsgade i Aarhuus.
Aarhuus Stifts-Tidende, 1829-06-12
J Følge meddeelt Kongelig allernaadigst Privilegium har jeg nedsat mig som Farver og Trykker paa denne Byes Studsgade i Gaarden No. 150, hvor der fra Dato modtages til Farven alle Sorter, saavel uldne som linnede Tøier, samt uldent, linned og Bomuldsgarn med øvrigt til Farverie henhørende; hvilket tjener til behagelig Efterretning for Enhver som vil forunde mig Søgning. Forsikrende reel og god Behandling. Aarhuus, den 11te Juni 1829. J. Koenig.
Aarhuus Stifts-Tidende, 1829-06-12
J Forbindelse med mit Avertissement i denne Tidende No. 69 har jeg herved den Ære at bekjendtgjøre: at jeg nu for egen Regning har etableret en Boutik Handel i min Gaard No. 262 paa det store Torv her i Byen, hvor alle Slags Colonial= og Farve=Vare ere at erholde. Aarhuus, den 11te Juni 1829. Frands Scheibye.
Aarhuus Stifts-Tidende, 1829-06-12
Undertegnede anbefaler sit vel assorterede Udsalg af alle Sorter friske og gode Urtekramvare og Specerier, bestaaende af: fiin Caffe, lyst Candis, god Altona Cichorie, Raffinade Melis, god Congo Thee, nye franske Svedsker, Mallaga og Confect Rosiner, Carol. Riis, Kaneel, Cardemomme, Citroner, Muskat og Muskatblommer, Allehaande, Peber og Ingefær, grøn Olie sæbe og hvid russisk Skjægsæbe, m. m. m. som udsælges i min Boutik paa Vestergade til nedsatte billige Priser. Aarhuus, den 9de Juni 1829. J. C. Tarliong.
Aarhuus Stifts-Tidende, 1829-06-12
Mastrikker Saalelæder og Kjøbenhavns haard hvid Vaske=Sæbe. er atter at faae hos J. Krog. paa Guldsmedgade.
Aarhuus Stifts-Tidende, 1829-06-12
Skipper Jens S. Møller agter at afseile til Kjøbenhavn saa hastig mueligt og medtager Fragtgods og Passagerer.
Aarhuus Stifts-Tidende, 1829-06-12
J en Kjøbstæd Mølle er til næstk. 1ste Novbr. er Plads ledig for en Person som kan paatage sig Møllens Bestyrelse som Mestersvend, og i samme Egenskab som Møllebygger at istandsætte og reparere de ved Mølleværket forefaldende Reparationer, m.v. En saadan Person, som kunne attraae denne Plads, naar han iøvrigt er ugivt, fri for Militairstanden, og er forsynet med gode Anbefalinger om Duelighed, Ædruelighed og god Opførsel, kan melde sig ved Avis-Expeditionen i Aarhuus, hvor nærmere Underretning kan erfares til hvem han kan henvende sig for at afhandle det Fornødne om Tjenesten.